מקורות למסכת קידושין – דף 50

(1) גמרא דף י: - יא. "תא שמע וכבר שלח ... קיבל מסר והלך", רש"י, תוס' על דף י:

בענין לימוד ארוסה משפחה כנענית - רמב"ן ד"ה מה שפחה, ריטב"א ד"ה תא שמע

בענין "ביאה מאכילתה בתרומה" לפי רבינא – מאירי ד"ה האב זכאי

(2) בענין חופה קודם קידושין:

רש"י ד"ה היכי דמי, תוריה"ז ד"ה ביאה שעל ידי חופה, [תוס' הרא"ש ד"ה אילימא]; הגהות מרדכי סימן תקמו, [רש"ש כאן]

משנה למלך אישות י:ב ד"ה ומשתכנס לחופה. [האם יש אופן אחר לפרש את הרמב"ן והריטב"א?]

(3) מאיזה פסוק למדנו שאשת כהן אוכלת בתרומה מן התורה?

גמ' דף ה. "והאמר עולא ... לאחיה ולאחותיה", [ספרי על במדבר יח:יג]

רש"י כאן ד"ה זו שביאתה מאכילתה, תוס' הרא"ש ד"ה ארוסה, [שלנ"ל ד"ה שמעתי עליך, ד"ה בתרויהו מיכל אכלה[

רמב"ם הל' תרומות ו:ג; ירושלמי כתובות ה:ד "דתני בראשונה ..."

[האם יש חילוק מן התורה בין ארוסה לנשואה? עי' ריטב"א יבמות סז: (ד"ה קנין) בשם רש"י. וע"ע אור שמח תרומות ו:ג, ואכמ"ל]

ספרי במדבר פרשת קרח פיסקא קיז

כל טהור בביתך יאכלנו למה נאמר והלא כבר נאמר כל טהור בביתך יאכל אותו ומה ת"ל כל טהור בביתך יאכלנו להביא את בת ישראל המאורסת לכהן שתהא אוכלת בתרומה או אינו מדבר אלא בנשואה כשהוא אומר כל טהור בביתך יאכל אותו הרי נשואה אמורה הא מה ת"ל כל טהור בביתך יאכלנו להביא את בת ישראל המאורסת לכהן שתהא אוכלת בתרומה משמע מביא את הארוסה ומביא את תושב ושכיר ומה אני מקיים מקרא תושב ושכיר לא יאכל בו (שמות יב מה) תושב [ושכיר] שאינו ברשותך אבל [תושב ושכיר] שהוא ברשותך יאכל בו [או משמע מוציא את תושב ושכיר ומביא את ארוסה] ומה אני מקיים כל טהור בביתך יאכל אותו חוץ מתושב ושכיר או אף תושב ושכיר ת"ל עוד במקום אחר תושב כהן ושכיר לא יאכל קודש (ויקרא כב י) בין ברשותך בין שאינו ברשותך וכבר שלח יוחנן בן בג בג אצל ר' יהודה בנציבים אמר לו שמעתי עליך שהייתה אומר על בת ישראל המאורסת לכהן שהיא אוכלת בתרומה שלח לו ואתה [אין אתה אומר כך] מוחזקני בך שאתה בקי בחדרי תורה ולידון בק"ו אי אתה יודע ומה שפחה כנענית שאין ביאתה קונה אותה לאכול בתרומה כסף קונה אותה לאכול בתרומה בת ישראל שביאתה קונה אותה לאכול בתרומה אינו דין שיהא כסף קונה אותה לאכול בתרומה אבל מה אעשה שהרי אמרו חכמים אין ארוסה בת ישראל אוכלת בתרומה עד שתיכנס לחופה נכנסה לחופה אף על פי שלא נבעלה אוכלת בתרומה ואם מתה בעלה יורשה:

תלמוד ירושלמי (וילנא) מסכת כתובות פרק ה הלכה ד

... דתני בראשונה היו אומרים ארוסה בת ישראל אוכלת בתרומה דהוון דרשין [ויקרא כב יא] וכהן כי יקנה נפש קניין כספו דלא כן מה בין קונה אשה ובין קונה שפחה חזרו לומר לאחר שנים עשר חדש לכשיתחייב במזונותיה בית דין של אחרון אמרו לעולם אין האשה אוכלת בתרומה עד שתיכנס לחופה וכבר שלח ר' יוחנן בן בג בג אצל רבי יהודה בן בתירה לנציבין אמרו משמך שארוסה בת ישראל אוכלת בתרומה שלח אצלו ואמר לו מוחזק הייתי בך שאתה בקי בסיתרי תורה אפילו לדרוש בקל וחומר אין אתה יודע מה אם שפחה כנענית שאין הביאה קונה אותה להאכילה בתרומה הכסף קונה אותה להאכילה בתרומה אשה שהביאה קונה אותה להאכילה בתרומה אינו דין שיהא הכסף קונה אותה להאכילה בתרומה ומה אעשה והן אמרו לעולם אין האשה אוכלת בתרומה עד שתיכנס לחופה וסמכו להן מקרא כמה שנאמר [במדבר יח יג] כל טהור בביתך יאכלנו אמר רבי יודן הרי זה קל וחומר שיש עליו תשובה דו יכיל מימר ליה לא אם אמרת בשפחה כנענית שהיא נקנית בחזקה תאמר בזו שאינה נקנית בחזקה וכל ק"ו שיש עליו תשובה בטל ק"ו.

חידושי הריטב"א מסכת יבמות דף סז עמוד ב

קנין כספו אמר רחמנא והאי קנין דאחיו הוא. פי' וכיון דכן הוא מחמת יבם מיהת לא אכלה וכדקתני שאינו מאכיל, אבל מחמת המת היינו בפלוגתא דמשנה ראשונה ומשנה אחרונה בפרק אף על פי, וכדאמרינן בירושלמי זו משנה ראשונה ב"ד של אחריהם אמרו אין האשה אוכלת בתרומה עד שתכנס לחופה ולא היבמה עד שתבעל, אלמא למשנה ראשונה היבמה אוכלת, ולא פליגא אמתני' דהכא דא"כ הו"ל למימר הכא דמשנתינו כמשנה אחרונה, אלא ודאי כדאמרן דבמתני' לא איירי אלא שאין היבם מאכיל מחמתו, ונ"מ אפילו למשנה ראשונה ביבמה מן האירוסין קודם שהגיע זמן שהן אוכלות משלו והן אוכלות בתרומה, ואף כשהגיע זמן ואכלו מחמתו בחייו ומת, אומר שם רש"י ז"ל דלא אכלה לאחר מיתה דקנין אחיו הוא וכיון שמת פקע קניניה ואינם אוכלות עוד כיון דמית קודם כניסה לחופה, ור"ת ז"ל כתב שאם התחילה לאכול בחייו ומת אוכלת לאחר מותו [נ"א מחמתו] למשנה ראשונה ובמקומה הארכתי בזה גם במסכת נדרים בס"ד, ועוד כתב ר"ת ז"ל דקרא דנקטי' הכא אינו אלא אסמכתא בעלמא, דאילו מדאורייתא זיקה כאירוסין היא שמאכילין מן התורה ומדרבנן הוא דמיפסלא כדרך שפסלו בארוסה דעלמא וקרא דנקט אסמכתא בעלמא ושם פי' גם זה בס"ד.